ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
ভারতের বৃহত্তম বৈদেশিক বাণিজ্যিক সংস্হান এমএমটিসি তুরস্ক থেকে অতিরিক্ত ৪ হাজার মেট্রিকটন পেঁয়াজ আমদানি করতে চলেছে
নয়াদিল্লি, ০৫ ডিসেম্বর, ২০১৯
ভারতের বৃহত্তম বৈদেশিক বাণিজ্যিক সংস্হান এমএমটিসি তুরস্ক থেকে অতিরিক্ত ৪ হাজার মেট্রিকটন পেঁয়াজ আমদানি করবে। আগামী বছরে জানুয়ারির মাঝামাঝি এই পেঁয়াজ ভারতে এসে পৌছাবে। যদিও এর আগে মিশর থেকে ৬ হাজার ৯০ মেট্রিকটন এবং তুরস্ক থেকে ১১ হাজার মেট্রিকটন পেঁয়াজ আমদানি করেছে এমএমটিসি। কিন্তু দেশে ক্রমবর্ধমান চাহিদা এবং অগ্নিমূল্য বাজারদরের কথা মাথায় রেখে অতিরিক্ত এই ৪ হাজার মেট্রিকটন পেঁয়াজ আমদানি করা হচ্ছে।
সুষ্ঠভাবে পেঁয়াজ আমদানির পাশাপাশি যাতে বন্টন ব্যবস্হাও ঠিক থাকে এবং রাজ্যগুলি ঠিকমতো পেঁয়াজ বিক্রি করতে পারে তারজন্য কেন্দ্রীয় উপভোক্তা সংক্রান্ত দপ্তর একটি কমিটি গঠন করেছে। এমএমটিসি, এনএএফইডি, কনকর এবং সংশ্লিষ্ট মন্ত্রক ও দপ্তরের আধিকারিকদের নিয়ে গঠিত এই কমিটি প্রতিদিন বৈঠক করছে। ইতিমধ্যেই জাহাজ মন্ত্রক জানিয়েছে আমদানিকারি পেঁয়াজ ভর্তি জাহাজ যাতে ঠিকমতো বন্দরে পৌঁছাতে পারে তারজন্য যথাযথ ব্যবস্হা নেওয়া হয়েছে। এমনকি বন্দরে পেঁয়াজ এসে পোঁছানোর পর যাতে খুব দ্রুত তা বন্টন করা যায় তারজন্য মুম্বাইয়ের জেএনপিটি বন্দরের একজন নোডাল আধিকারিক নিয়োগ করা হয়েছে।
দেশে ক্রমবর্ধমান পেঁয়াজের চাহিদা বৃদ্ধির কথা মাথায় রেখে কেন্দ্রীয় সরকার স্হানীয়ভাবে পেঁয়াজ উৎপাদনের ওপর বিশেষ জোর দিয়েছে। এমনকি পেঁয়াজের মজুতের ওপর নিয়ন্ত্রণ এনেছে সরকার। এখন থেকে খুচরো বিক্রেতারা ৫ মেট্রিকটন এবং পাইকারি বিক্রেতারা ২৫ মেট্রিকটনের বেশি পেঁয়াজ মজুত রাখতে পারবেন না। যতদিন না পর্যন্ত অতিরিক্ত পেঁয়াজ আমদানি করা সম্ভব হচ্ছ ততদিন মজুতের ওপর এই নিয়ন্ত্রণ বলবৎ থাকবে।
CG/SS/NS
(Visitor Counter : 56
প্রধানমন্ত্রীরদপ্তর
গুজরাট এবং তামিলনাড়ুর মধ্যে সুপ্রাচীন বন্ধন উদযাপন করে এসটি সঙ্গমম প্রধানমন্ত্রী
নয়াদিল্লি, ১৯ মার্চ, ২০২৩
গুজরাট এবং তামিলনাড়ুর মধ্যে সুপ্রাচীন বন্ধন এসটি সঙ্গমম-এর মধ্য দিয়ে যেভাবে উদযাপিত হয় তা প্রধানমন্ত্রী শ্রী নরেন্দ্র মোদী আলোকপাত করেছেন। প্রধানমন্ত্রী বলেছেন, এসটি সঙ্গমম ‘এক ভারত শ্রেষ্ঠ ভারত’-কে তুলে ধরে।
কেন্দ্রীয় মন্ত্রী ডা. মনসুখ মাণ্ডব্যর এক ট্যুইটের উত্তরে প্রধানমন্ত্রী ট্যুইট করে বলেছেন :
“#STSangamam গুজরাট ও তামিলনাড়ুর মধ্যে সুপ্রাচীন বন্ধনের এক উদযাপন। শত শত বছর আগে গুজরাটের মানুষ তামিলনাড়ুকে তাঁদের আপন গৃহ করে নিয়েছিলেন এবং সেখানকার স্থানীয় সংস্কৃতিকে গ্রহণ করেছেন। তামিলনাড়ুও তাঁদের দু’হাত বাড়িয়ে আপ্যায়ন করেছিল। এই সঙ্গমম ‘এক ভারত শ্রেষ্ঠ ভারত’কে তুলে ধরে।”
PG/AB/DM/
(
সংখ্যালঘুবিষয়কমন্ত্রক
‘স্থানীয় থেকে বিশ্ব’ বিষয় ভাবনাকে সামনে রেখে সেপ্টেম্বর মাস থেকে পুনরায় চালু হচ্ছে ‘হুনার হাট’
নয়াদিল্লী, ২৩ মে, ২০২০
করোনা মহামারীর কারণে প্রায় ৫ মাসের ব্যবধানের পর সেপ্টেম্বর মাস থেকে পুনরায় চালু হচ্ছে ‘হুনার হাট’। দেশজুড়ে কারিগর এবং শিল্পীদের ক্ষমতায়ণের অন্যতম মাধ্যমই হল হুনার হাট। সেই হুনার হাট পুনরায় চালু করা হচ্ছে। এবারের বিষয় ভাবনা হল "স্থানীয় থেকে আন্তর্জাতিক"।
কেন্দ্রীয় সংখ্যালঘু বিষয়ক মন্ত্রী মুক্তার আব্বাস নাকভি আজ জানিয়েছেন, হুনার হাটের মাধ্যমে বিগত ৫ বছরে ৫ লক্ষেরও বেশি ভারতীয় শিল্পী, কারিগর, রন্ধন বিশেষজ্ঞ এবং এই কাজের সাথে যুক্ত অন্যান্য পেশার ব্যক্তিদের কর্মসংস্থানের সুযোগ তৈরি হয়েছে। দেশের প্রত্যন্ত অঞ্চল থেকে শিল্পীদের বিরল শিল্পকলা তুলে ধরার অন্যতম মাধ্যমই হল এই হুনার হাট। খুব অল্প সময়ে এই হুনার হাট মানুষের মধ্যে জনপ্রিয়তা লাভ করেছে। দেশীয় সূক্ষ্ম হস্ত নির্মিত পণ্যগুলির একটি বিশ্বাসযোগ্য ব্রান্ড তৈরি হয়েছে বলেও কেন্দ্রীয় মন্ত্রী জানান।
উল্লেখ্য, চলতি বছরের ফেব্রুয়ারী মাসে প্রধানমন্ত্রী শ্রী নরেন্দ্র মোদী নতুন দিল্লীর ইন্ডিয়া গেটে আয়োজিত হুনার হাট পরিদর্শন করেন। কারিগর ও শিল্পীদের দেশীয় হস্ত নির্মিত পণ্যগুলি দেখে উচ্ছসিত প্রশংসা করেন এবং তাদের উৎসাহ দেন প্রধানমন্ত্রী। এমনকি 'মন কি বাত' অনুষ্ঠানেও হুনার হাটের প্রসঙ্গ তুলে ধরেন তিনি। প্রধানমন্ত্রী বলেছিলেন, হুনার হাট হল এমন একটি মাধ্যম যেখানে শিল্পী এবং কারিগররা তাদের শিল্প নৈপুণ্যের প্রদর্শন করতে পারবেন এবং মানুষের স্বপ্ন পূরণ করা সম্ভব হবে। এটি এমন একটি স্থান যেখানে দেশের বৈচিত্র্যকে উপেক্ষা করা অসম্ভব। হস্তশিল্পের পাশাপাশি ভারতের বিভিন্ন প্রান্তের খাবারের বৈচিত্র্যও দেখা যায় এখানে। এই হুনার হাটে এলে ভারতকে জানার-বোঝার সুযোগ থাকে।
শ্রী নাকভি জানিয়েছেন, দেশ ব্যাপি লকডাউন চলাকালীন সময়টি কাজে লাগিয়ে কারিগর এবং কলাকুশলীরা তাদের বিরল দেশীয় সূক্ষ্ম পণ্যগুলিকে বড়ো আকারে প্রস্তুত করেছেন এবং পরবর্তী হুনার হাটে তা বিক্রয়ের জন্য প্রদর্শিত হবে।
তিনি জানিয়েছেন, হুনার হাটে সমাজিক দূরত্ব, স্বাস্থ্য বিধি, স্যানিটেশন এবং মাস্ক ব্যবহার নিশ্চিত করা হবে। ‘আতঙ্কিত হবেন না, সাবধানতা অবলম্বন করুন’ এই বিষয় ভাবনায় মানুষের মধ্যে স্বাস্থ্য সচেতনতা তৈরি করার জন্য একটি বিশেষ “জান ভি জাহান ভী” প্যাভিলিয়ন থাকবে। শ্রী নাকভি জানান, এ পর্যন্ত সারা দেশে ২৪টিরও বেশি হুনার হাট আয়োজিত হয়েছে। এই হুনার হাটের মাধ্যমে লক্ষ লক্ষ কারিগর, কলাকুশলীরা কর্মসংস্থানের সুযোগ পেয়েছেন।
আগামীদিনে চন্ডীগড়, দিল্লী, প্রয়াগরাজ, ভোপাল, জয়পুর, হায়দ্রাবাদ, মুম্বাই, গুরুগ্রাম, বেঙ্গালুরু, চেন্নাই, কলকাতা, দেরাদুর, নাগপুর, পাটনা সহ বিভিন্ন স্থানে হুনার হাট আয়োজিত হবে।
শ্রী নাকভি জানান এবার থেকে সাধারণ মানুষ ডিজিটাল এবং অনলাইনেও হুনার হাটের পণ্য কিনতে পারবেন। তিনি আরও বলেন, কেন্দ্রীয় সংখ্যালঘু বিষয়ক মন্ত্রক এই কারিগর এবং তাদের দেশীয় পণ্যগুলিকে সরকারি ই-মার্কেট প্লেসে নিবন্ধীকরণের প্রক্রিয়া শুরু করেছে। বেশ কয়েকটি রপ্তানী ক্ষেত্রে উৎসাহদানকারী পর্ষদ এইসব কারিগর এবং শিল্পীদের হাতে তৈরি শিল্পকর্মগুলিকে আন্তর্জাতিক বাজারে সরবরাহের আগ্রহ দেখিয়েছে।
কেন্দ্রীয় মন্ত্রী বলেন, পুনরায় এই হুনার হাট আয়োজিত হতে চলায় দেশ জুড়ে লক্ষ লক্ষ কারিগর, শিল্পী, কলাকুশলী এবং রন্ধন শিল্পীরা খুশি ও উচ্ছাস প্রকাশ করেছেন।
(CG/SS/NS
বিজ্ঞানওপ্রযুক্তিমন্ত্রক
কোটার এক কৃষকের উদ্ভাবিত আম গাছে সারা বছর ফলন হয়
নয়াদিল্লী, ৫ এপ্রিল, ২০২১
রাজস্থানের কোটার কৃষক ৫৫ বছর বয়সী শ্রীকিষাণ সুমন এমন একটি আম গাছের উদ্ভাবন করেছেন যে গাছে সারা বছর ফলন হয়। ‘সদাবাহার’ প্রজাতির এই গাছটি খর্বাকৃতি। সাধারণত আম গাছে যেসমস্ত অসুখ হয় এই গাছ সেসব রোগ প্রতিরোধ করতে পারে।
ল্যাঙরার থেকেও স্বাদে মিষ্টি এই আম গাছ যেহেতু খর্বাকৃতি হয় তাই ছোট ছোট জায়গাতেও গাছটি পোঁতা সম্ভব। এমনকি টবেতেও এই গাছ লাগানো যায়। সারা বছর ধরে আম পাওয়ার পাশাপাশি এই প্রজাতির আমের স্বাদ মিষ্টি হয়, আঁশ কম হয় এবং এর রঙ গাঢ় কমলা। আম পুষ্টিকর উপাদানে ভরপুর এবং স্বাস্থ্যের পক্ষে অত্যন্ত উপকারী।
দারিদ্রের কারণে শ্রী কিষাণজি দ্বিতীয় শ্রেণীর পর স্কুল ছাড়তে বাধ্য হয়েছিলেন। এরপর তিনি পারিবারিক পেশা ౼উদ্যান পালনে যুক্ত হন। পরিবারের সদস্যদের সঙ্গে গম ও ধান চাষের পাশাপাশি তাঁর ফুলচাষ এবং বাগিচা ব্যবস্থাপনাতেও উৎসাহ ছিল। তিনি বুঝেছিলেন বৃষ্টি, পোকামাকড় বা বিভিন্ন প্রাণীর কারণে গম অথবা ধান চাষে লাভ খুব কম হয়।
এই কারণে শ্রী কিষাণজি পরিবারের আয় বাড়াতে ফুল চাষের দিকে মন দেন। প্রথম তিনি নানা ধরণের গোলাপ চাষ করে সেই গোলাপ বাজারে বিক্রি করতেন। সেই সঙ্গে আম গাছের বিষয়েও তাঁর আকর্ষণ তৈরি হয়।
২০০০ সালে তাঁর বাগানে একটি আম গাছের বৃদ্ধি যথেষ্ট হারে হওয়ায় তিনি গাছটির ওপর পরীক্ষা-নিরীক্ষা শুরু করেন। এই গাছে সারা বছর মুকুল ধরত। এই লক্ষ্যণগুলি নজরে আসার পর শ্রী কিষাণজি ওই গাছের থেকে পাঁচটি কলমের গাছ তৈরি করেন। পুরো প্রক্রিয়াটি করতে ১৫ বছর লেগে যায়। কলমের গাছগুলিতে এক বছর পরে ফল আসতে শুরু করে।
এই উদ্ভাবনটিকে কেন্দ্রীয় বিজ্ঞান ও প্রযুক্তি দপ্তরের স্বায়ত্ত্ব শাসিত সংস্থা ন্যাশনাল ইনোভেশন ফাউন্ডেশন  স্বীকৃতি দেয়। এরপর ব্যাঙ্গালোরের আইসিএআর- ইন্ডিয়ান ইন্সটিটিউট অফ হর্টিকালচার রিসার্চের সঙ্গে রাজস্থানের জয়পুরের জোবনেরের এসকেএন কৃষি বিশ্ববিদ্যালয় এই কলম গাছের মূল্যায়ণ করে। এখন নতুন দিল্লীর আইসিএআর- ন্যাশনাল ব্যুরো অফ প্লান্ট জেনেটিক রিসোর্সেস-এ এই প্রজাতিটিকে নথিভুক্ত করার কাজ চলছে যাতে কৃষক অধিকার আইনের আওতায় সদাবাহার প্রজাতির আম গাছকে রক্ষা করা যায়। নতুন দিল্লীতে রাষ্ট্রপতি ভবনের মুঘল গার্ডেনে এনআইএফ সাদাবাহার গাছের চারা পুঁতেছে।
চিরসবুজ এই প্রজাতির গাছটি উদ্ভাবন করার জন্য শ্রীকিষাণ সুমনকে এনআইএফ-এর নবম জাতীয় তৃণমূল উদ্ভাবন ও প্রচলিত জ্ঞান পুরস্কারে ভূষিত করা হয়েছে। পরবর্তীতে বিভিন্ন জায়গায় তাঁর এই উদ্ভাবনটিকে স্বীকৃতি দেওয়া হয়েছে। বিভিন্ন কৃষক সংগঠন, সরকারি প্রতিষ্ঠান, রাজ্যের কৃষি দপ্তর, অসরকারি প্রতিষ্ঠান ইত্যাদি জায়গায় এনআইএফ এই কলম গাছের প্রচার চালাচ্ছে।
শ্রী কিষাণ সুমন ২০১৭-১৮ সালে দেশ-বিদেশ থেকে ৮ হাজার সদাবাহারের কলম তৈরির বরাত পেয়েছেন। তিনি অন্ধ্রপ্রদেশ, গোয়া, বিহার, ছত্তিশগড়, গুজরাট, হরিয়ানা, হিমাচলপ্রদেশ, ঝাড়খন্ড, কেরালা, কর্ণাটক, মধ্যপ্রদেশ, মহারাষ্ট্র, ওড়িশা, পাঞ্জাব, রাজস্থান, তামিলনাড়ু, ত্রিপুরা, উত্তরপ্রদেশ, উত্তরাখন্ড, দিল্লী, চন্ডীগড় এবং পশ্চিমবঙ্গে বিভিন্ন কৃষককে ৬ হাজার চারাগাছ সরবরাহ করেছেন। রাজস্থান এবং মধ্যপ্রদেশের কৃষি গবেষণা প্রতিষ্ঠান এবং কৃষি বিজ্ঞান কেন্দ্রগুলিতে ৫০০র বেশি সদাবাহার প্রজাতির গাছ পোঁতা হয়েছে। এছাড়াও রাজস্থান, উত্তরপ্রদেশ, মধ্যপ্রদেশ এবং গুজরাটে বিভিন্ন গবেষণাগারে ৪০০টি কলমের চারা পাঠানো হয়েছে।
CG/CB/NS
(Visitor Counter : 370
সংস্কৃতিমন্ত্রক
কেন্দ্রীয় সংস্কৃতি মন্ত্রক আজাদি কা অমৃত মহোৎসবের বর্ষপূর্তি উদযাপন করবে
কেন্দ্রীয় সংস্কৃতি, পর্যটন এবং পূর্বাঞ্চল বিষয়ক মন্ত্রী শ্রী জি কিষান রেড্ডি এই উদযাপনের নেতৃত্ব দেবেন
নারী শক্তিকে উৎসর্গ করে অমর চিত্র কথার একটি বিশেষ সংস্করণ প্রকাশিত হবে
নতুন দিল্লি, ১০ মার্চ, ২০২২
ভারত সরকারের একটি উদ্যোগ, আজাদি কা অমৃত মহোৎসবের প্রথম বর্ষপূর্তি উপলক্ষে আগামী ১২ই মার্চ ২০২২ কেন্দ্রীয় সংস্কৃতি মন্ত্রক এক সাংস্কৃতিক অনুষ্ঠানের আয়োজন করেছে। স্বাধীন ভারতের প্রগতি, সুমহান সাংস্কৃতিক ঐতিহ্য এবং বিভিন্ন সাফল্য উদযাপনে প্রধানমন্ত্রী শ্রী নরেন্দ্র মোদী গত ১২ই মার্চ ২০২১ তারিখে আজাদি কা অমৃত মহোৎসবের সূচনা করেছিলেন। এই উদযাপনের মাধ্যমে দেশের বীর স্বাধীনতা সংগ্রামীদেরও শ্রদ্ধা জানানো হয়েছিল। এছাড়া দেশের বিভিন্ন প্রান্তের মানুষকে একসূত্রে গেঁথে আত্মনির্ভর ভারতের চেতনায় উদ্বুদ্ধ করে ভারত ২.০ –র পথে এগনোর লক্ষ্যেও এই উদযাপন।
আজাদি কা অমৃত মহোৎসব-এর প্রথম বর্ষপূর্তি উপলক্ষে নতুন দিল্লির কনট প্লেসের সেন্ট্রাল পার্কে এই সাংস্কৃতিক অনুষ্ঠানের আয়োজন করা হয়েছে। অনুষ্ঠানে কেন্দ্রীয় পর্যটন, সংস্কৃতি ও পূর্বাঞ্চল বিষয়ক মন্ত্রী শ্রী জি কিষান রেড্ডি এবং কেন্দ্রীয় বিদেশ ও সংস্কৃতি প্রতিমন্ত্রী শ্রীমতী মীনাক্ষী লেখি উপস্থিত থাকবেন। এই অনুষ্ঠানে ক্ষমতার অলিন্দে থাকা নারীদের  উৎসর্গ করে অমর চিত্র কথার একটি বিশেষ সংস্করণের আনুষ্ঠানিক প্রকাশ হবে। এছাড়া আজাদি কা অমৃত মহোৎসবের এক বছরের যাত্রা তুলে ধরা হবে মাল্টিমিডিয়া উপস্থাপনার মাধ্যমে। সেই সঙ্গে উপস্থাপিত হবে শহীদদের প্রতি ডিজিটাল শ্রদ্ধাঞ্জলি – ডিজিটাল জ্যোত। সাংস্কৃতিক উপস্থাপনায় থাকবেন বিখ্যাত কবি ও শিল্পী কুমার বিশ্বাস এবং সুনীল গ্রোভার, ধ্বানী ভানুশালী, আরমান মালিক, আরজে মালিশকার মতো শিল্পীরা।
দেশের বিভিন্ন অঞ্চলে এই উপলক্ষে মঞ্চে এবং অনলাইনে আয়োজিত নানা অনুষ্ঠানে সাধারণ মানুষের অভূতপূর্ব সাড়া পাওয়া গেছে। ভারতের স্বাধীনতার ৭৫ বছর পূর্তি উপলক্ষে ১২ই মার্চ ২০২১, ৭৫ সপ্তাহের যে ফিরতি গণনা শুরু হয়েছিল, ১৫ই আগস্ট ২০২৩-এ তা সমাপ্ত হবে।
CG/SD/SKD/
(Visitor Counter : 104
প্রধানমন্ত্রীরদপ্তর
আগামীকাল নয়াদিল্লির এইম্স পরিদর্শনে যাচ্ছেন প্রধানমন্ত্রী
নয়াদিল্লি, ২৮ জুন, ২০১৮
আগামীকাল নয়াদিল্লির এইম্স পরিদর্শনে যাবেন প্রধানমন্ত্রী শ্রী নরেন্দ্র মোদী। তিনি সেখানে প্রবীণ ও বৃদ্ধদের জন্য একটি জাতীয় স্বাস্থ্য কেন্দ্রের শিলান্যাস করবেন। ২০০টির মতো সাধারণ শয্যাবিশিষ্ট এই কেন্দ্রটিতে প্রবীণ ও বৃদ্ধরা মাল্টি স্পেশালিটি স্বাস্থ্য ও চিকিৎসারসুযোগ পাবেন।
ঐ দিন সবদরজং হাসপাতালের ৫৫৫টি শয্যাবিশিষ্ট একটি সুপার স্পেশালিটি ব্লকেরও উদ্বোধন করবেন প্রধানমন্ত্রী। এছাড়াও, ঐ হাসপাতালের ৫০০টি শয্যাবিশিষ্ট নতুন এমার্জেন্সি ব্লকটি এদিন জাতির উদ্দেশে উৎসর্গ করবেন তিনি।
প্রধানমন্ত্রীর ২৯ জুনের অন্যান্য কর্মসূচির মধ্যে রয়েছে – এইম্স-এর ৩০০ শয্যাবিশিষ্ট পাওয়ার গ্রিডের বিশ্রাম সদন এবং আনসারিনগর ও ট্রমা সেন্টারের সঙ্গে এইম্স-এর একটি ভূগর্ভস্থ যাত্রাপথও জাতির উদ্দেশে নিবেদন কর্মসূচি।
SSS/SKD/SB…
(Visitor Counter : 31
মৎস্য ও পশু পালন এবং দুগ্ধশিল্প মন্ত্রক
কেন্দ্রীয় সরকারের ‘হর ঘর তিরঙ্গা’ কর্মসূচি উদযাপন
গুজরাটে জাতীয় লবণ সত্যাগ্রহ স্মারকে শ্রী পরষোত্তম রূপালার জাতীয় পতাকা উত্তোলন
নয়াদিল্লি, ১২ আগস্ট ২০২২
ন্যাশনাল ডেয়ারি ডেভেলপমেন্ট বোর্ড, গুজরাট কো-অপারেটিভ মিল্ক মার্কেটিং ফেডারেশন এবং ভালসাদ ডিস্ট্রিক্ট কো-অপারেটিভ মিল্ক প্রোডিউসার্স ইউনিয়ন লিমিটেডের সঙ্গে যৌথ উদ্যোগে কেন্দ্রীয় মৎস্য ও পশুপালন এবং দুগ্ধশিল্প মন্ত্রকের পশুপালন ও দুগ্ধশিল্প দপ্তর আজ ১২ আগস্ট গুজরাটের নভসারীর ডান্ডিতে জাতীয় লবণ সত্যাগ্রহ স্মারকে ‘হর ঘর তিরঙ্গা’ কর্মসূচি উদযাপন করেছে। অনুষ্ঠানে প্রধান অতিথি হিসেবে উপস্থিত ছিলেন দপ্তরের মন্ত্রী শ্রী পরষোত্তম রূপালা। তিনি জাতীয় পতাকা উত্তোলনের পাশাপাশি স্বাধীনতা আন্দোলনে অংশগ্রহণকারী বিপ্লবী এবং শহীদ পরিবাগুলির সদস্যদের সম্বর্ধিত করেন। মন্ত্রী ‘হর ঘর তিরঙ্গা’ কর্মসূচি সফল করার জন্য সকলকে এগিয়ে আসার আহ্বান জানান।
কেন্দ্রীয় সরকার ১১-১৫ আগস্ট দেশজুড়ে ‘হর ঘর তিরঙ্গা’ কর্মসূচি উদযাপন করছে। প্রধানমন্ত্রী শ্রী নরেন্দ্র মোদীর নেতৃত্বে দেশের ৪০০টি বিখ্যাত স্থানে ‘আজাদি কা অমৃত মহোৎসব’ উদযাপনের অঙ্গ হিসেবে এই কর্মসূচি পালন করা হচ্ছে।
PG/CB/DM/
(Visitor Counter : 143
প্রধানমন্ত্রীরদপ্তর
কানাডায় অনুষ্ঠিত ‘ইনভেস্ট ইন্ডিয়া’ সম্মেলনে প্রধানমন্ত্রী মূল ভাষণ দেবেন
নতুনদিল্লি, ৮ই অক্টোবর, ২০২০
প্রধানমন্ত্রী শ্রী নরেন্দ্র মোদী আজ সন্ধ্যে ৬টা ৩০ মিনিটে কানাডায় অনুষ্ঠিত ভারতে বিনিয়োগ সংক্রান্ত সম্মেলন౼’ ইনভেস্ট ইন্ডিয়া’তে মূল ভাষণ দেবেন।
ভারতে বিনিয়োগের ক্ষেত্রে নানা সুযোগ সুবিধের বিষয়ে কানাডার ব্যবসায়ীদের প্রাথমিক ধারনা দিতে এবং বিনিয়োগের গন্তব্য হিসেবে ভারতকে তুলে ধরাই এই সম্মেলনের মূল উদ্দেশ্য।
সম্মেলনে ব্যাঙ্ক, বীমা সংস্থা, বিনিয়োগ ফান্ড, বিমান পরিবহণ, বৈদ্যুতিন, উৎপাদন, পরামর্শ দাতা সংস্থা, বিশ্ববিদ্যালয় ইত্যাদি প্রতিষ্ঠানের প্রতিনিধিরা যোগ দেবেন বলে আশা করা হচ্ছে।
CG/CB
(
গ্রামোন্নয়নমন্ত্রক
গ্রামোন্নয়ন মন্ত্রক ‘জাতীয় গ্রামোন্নয়ন মিশন’-এর নামে ভুয়ো নিয়োগের বিষয়ে জনগণকে সচেতন করে দিয়েছে
নয়াদিল্লি, ১৫ জুলাই, ২০২২
গ্রামোন্নয়ন মন্ত্রক সাধারণ জনগণের দৃষ্টি আকর্ষণ করে বলেছে যে একটি সংস্থা তাদের মন্ত্রকের নামে নিয়োগের ভুয়ো বিজ্ঞপ্তি দিচ্ছে।
‘জাতীয় গ্রামোন্নয়ন মিশন’  নামে এই সংস্থাটি জাতীয় গ্রাম ও জীবিকা মিশন, এনডিসিসি-২, সপ্তম তল, জয় সিংহ রোড, নতুন দিল্লি, ১১০০০১ – এই ঠিকানায় বা ১২, লোধি রোড, ১১০০০৩ – এই ঠিকানায় তাদের অফিস থাকার দাবি করছে ও যোগাযোগের নম্বর দিয়েছে ৮৩৭৫৯৯৯৬৬৫। বাস্তব ক্ষেত্রে এর কোনটাই ভারত সরকারের গ্রামোন্নয়ন মন্ত্রকের আওতাধীন নয়।
মন্ত্রকের নামে ‘জাতীয় গ্রামোন্নয়ন মিশন’ যে নিয়োগ কর্মসূচি চালাচ্ছে সে বিষয়ে সাধারণ জনগণকে সতর্ক করা হয়েছে।
মন্ত্রক বলেছে তাদের কোনও নিয়োগের ক্ষেত্রে কোনও ফি বা অন্য কোনও কাজের জন্য ফি চাওয়া হয় না এবং আবেদনকারীর ব্যাঙ্ক অ্যাকাউন্টের বিবরণ চাওয়া হয় না।
PG/PM/DM
(Visitor Counter : 81
প্রধানমন্ত্রীরদপ্তর
সংসদে কৃষি বিল পাশ হওয়ায় প্রধানমন্ত্রী কৃষকদের শুভেচ্ছা জানিয়েছেন
নতুন দিল্লি, ২০ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী সংসদে কৃষি বিল পাশ হওয়ায় কৃষকদের শুভেচ্ছা জানিয়েছেন। ভারতের কৃষিক্ষেত্রের ইতিহাসে তিনি একে যুগান্তকারী অধ্যায় বলে বর্ণনা করেছেন। একগুচ্ছ ট্যুইট বার্তায় প্রধানমন্ত্রী বলেছেন, “ভারতের কৃষিক্ষেত্রের ইতিহাসে এক যুগান্তকারী অধ্যায় সূচিত হল ! সংসদে এই বিলগুলি পাশ হওয়ায় আমাদের কঠোর পরিশ্রমী কৃষকদের অভিনন্দন। এর ফলে কৃষিক্ষেত্রে সংস্কার নিশ্চিত হবে এবং কোটি কোটি কৃষকের ক্ষমতায়ন হবে।
দশকের পর দশক ভারতীয় কৃষকরা বিভিন্ন সমস্যার সম্মুখীন হয়েছেন এবং তারা মধ্যসত্ত্বভোগীদের কাছে প্রতারিত হয়েছেন। এই ধরণের প্রতিকূল পরিস্থিতি থেকে কৃষকরা সংসদে এই বিলগুলি পাশের মাধ্যমে মুক্ত হলেন। এই বিলগুলি কৃষকদের আয় দ্বিগুণ করার উদ্যোগে সহায়ক হবে এবং তাদের আরো সমৃদ্ধি নিশ্চিত করবে।
আমাদের কৃষিক্ষেত্রেও অত্যাধুনিক প্রযুক্তি ব্যবহারের প্রয়োজন রয়েছে। যা শিল্পমনস্ক কৃষকদের সহায়তা করবে। এই বিলগুলি পাশের ফলে আমাদের কৃষকদের অত্যাধুনিক প্রযুক্তি ব্য়বহার সহজ হবে, তার ফলে উৎপাদন বাড়বে। এটি স্বাগত জানানোর মতোই একটি পদক্ষেপ।
আমি এটি আগেও বলেছি, এখন আবারও বলছিঃ
নূন্যতম সহায়ক মূল্যের ব্যবস্থা বজায় থাকবে। সরকার, শস্য সংগ্রহ করবে। আমরা কৃষকদের স্বার্থে এখানে রয়েছি। তাঁদের সাহায্যের জন্য এবং তাঁদের পরবর্তী প্রজন্মকে আরো সুন্দর জীবনদানের জন্য আমাদের যা যা করণীয় আমরা সেগুলিই করবো। “
(CG/CB/SFS
প্রধানমন্ত্রীরদপ্তর
উস্তাদ বিসমিল্লাহ খান যুব পুরস্কার প্রাপকদের প্রধানমন্ত্রীর অভিনন্দন
নয়াদিল্লি, ১৭ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী যেসব প্রতিভাবান যুবক-যুবতী উস্তাদ বিসমিল্লাহ খান যুব পুরস্কার পেয়েছেন, তাঁদের সকলকে অভিনন্দন জানিয়েছেন।
সঙ্গীত নাটক অ্যাকাডেমীর এক ট্যুইট বার্তার জবাবে প্রধানমন্ত্রী বলেছেন, “যেসব প্রতিভাবান যুবক-যুবতী উস্তাদ বিসমিল্লাহ খান যুব পুরস্কার পেয়েছেন, তাঁদের সকলকে অভিনন্দন জানাই। ভবিষ্যতে তাঁদের আরও সাফল্য কামনা করি। আগামী দিনে তাঁরা ভারতীয় সংস্কৃতি ও সঙ্গীতকে জনপ্রিয় করে তুলবেন – এই আশা রাখি”।
PG/CB/SB
(
শিল্পওবাণিজ্যমন্ত্রক
দেশে অগাস্ট মাসে পাইকারি মূল্য সূচক
নয়াদিল্লি, ১৪ সেপ্টেম্বর, ২০২০
কেন্দ্রীয় শিল্প প্রসার ও অভ্যন্তরীণ বাণিজ্য দপ্তরের আর্থিক উপদেষ্টার কার্যালয়ের পক্ষ থেকে এই প্রেস বিজ্ঞপ্তিতে অগাস্ট মাসের প্রাথমিক এবং জুন মাসের চূড়ান্ত পাইকারি মূল্য সূচক প্রকাশ করা হচ্ছে। প্রতি মাসের ১৪ তারিখ বা পরবর্তী কাজের দিন এই পাইকারি মূল্য সূচক প্রকাশ করা হয়। প্রতি মাসে প্রাথমিক মূল্য সূচক প্রকাশের ক্ষেত্রে পূর্ববর্তী মাসের প্রকাশের দিনটি থেকে দু’সপ্তাহের ব্যবধান থাকে। অবশ্য, মূল্য সূচক ১০ সপ্তাহ পর চূড়ান্ত করা হয় এবং সেই অনুসারে, সূচক সম্পর্কিত তথ্য প্রকাশ হয়।
পাইকারী মূল্য সূচক অনুযায়ী, চলতি বছরেরর অগাস্ট মাসে বার্ষিক মুদ্রাস্ফীতির হার গত বছরের ঐ একই মাসের তুলনায় দাঁড়িয়েছে ১.১৭ শতাংশে।
প্রাথমিক দ্রব্য সামগ্রীর গত মাসের সূচক পূর্ববর্তী জুলাই মাসের তুলনায় ১.১৮ শতাংশ বেড়ে ১৪৬.৩ হয়েছে। খনিজ পদার্থ, অশোধিত পেট্রোলিয়াম ও প্রাকৃতিক গ্যাস, খাদ্য সামগ্রী প্রভৃতির দাম বৃদ্ধি পাওয়ায় সূচক বেড়েছে।
জ্বালানি ও শক্তি ক্ষেত্রে অগাস্ট মাসে পাইকারি মূল্য সূচক পূর্ববর্তী জুলাই মাসের সূচকের তুলনায় ৯১.৪ পয়েন্ট বেড়েছে। খনিজ তেলের দাম সামগ্রিকভাবে বৃদ্ধি পেলেও কয়লা ও বিদ্যুতের মূল্য অগাস্ট মাসে অপরিবর্তিত রয়েছে।
উৎপাদিত সামগ্রী : অগাস্ট মাসে উৎপাদিত সামগ্রীর পাইকারি মূল্য সূচক পূর্ববর্তী জুলাই মাসের তুলনায় ০.৮৯ শতাংশ বেড়ে ১১৯.৩ হয়েছে। মোট ২২টি উৎপাদিত সামগ্রীর মধ্যে ১১টির ক্ষেত্রে সূচক বৃদ্ধি পেয়েছে। অবশ্য, জুলাই মাসে ১০টি ক্ষেত্রের পাইকারি সূচক হ্রাস পেয়েছে। তবে, মোটরগাড়ি, ট্রেলার ও সেমি-ট্রেলারের মূল্য গত জুলাই মাসের তুলনায় অগাস্ট মাসে অপরিবর্তিত থেকেছে।
খাদ্য সামগ্রীর সূচক : প্রাথমিক সামগ্রীর মধ্যে খাদ্য সামগ্রীর সূচক অগাস্ট মাসে পূর্ববর্তী জুলাই মাসের তুলনায় বেড়ে হয়েছে ১৫৩.৩। তবে, পাইকারি মূল্য সূচক-ভিত্তিক খাদ্য সামগ্রীর সূচক বার্ষিক মুদ্রাস্ফীতির হারের উপর ভিত্তিতে পূর্ববর্তী জুলাই মাসের ৪.৩২ শতাংশ থেকে হ্রাস পেয়ে অগাস্ট মাসে হয়েছে ৪.০৭ শতাংশ।
জুন মাসের চূড়ান্ত সূচক : ২০১১-১২-কে ১০০ হিসাবে ভিত্তি করে সমস্ত ধরনের পণ্যে চূড়ান্ত মূল্য সূচক ও মুদ্রাস্ফীতির হার জুন মাসে সূচকের দিক থেকে দাঁড়িয়েছে ১১৯.৩ এবং পাইকারি মূল্য সূচক-ভিত্তিক মুদ্রাস্ফীতির হার দাঁড়িয়েছে -১.৮১ শতাংশে।
(CG/BD/SB
সংস্কৃতিমন্ত্রক
মধ্যপ্রদেশের জব্বলপুরে "নেতাজি সুভাষচন্দ্র বসু: রাষ্ট্রবাদ এবং যুব সারোকর" শীর্ষক সারাদিন ব্যাপী আন্তর্জাতিক সম্মেলন
নতুন দিল্লি, ০৬ মার্চ, ২০২১
নেতাজি সুভাষচন্দ্র বসুর ১২৫- তম জন্ম বার্ষিকী উদযাপনের অঙ্গ হিসেবে কেন্দ্রীয় সরকারের সংস্কৃতিমন্ত্রকের অধীন ইন্দিরা গান্ধী জাতীয় কলাকেন্দ্রের উদ্যোগে মধ্যপ্রদেশের জব্বলপুরে এক জাতীয় সম্মেলনের আয়োজন করা হয়। গত ৫ মার্চ আয়োজিত এই সম্মেলনের বিষয়বস্তু ছিল," নেতাজি সুভাষচন্দ্র বসু: রাষ্ট্রবাদ এবং যুব সারোকর"।
কেরালার রাজ্যপাল শ্রী আরিফ মোহম্মদ খান এই সম্মেলনের উদ্বোধন করেন। কেন্দ্রীয় সংস্কৃতি ও পর্যটন মন্ত্রী  শ্রী প্রহ্লাদ সিং প্যাটেল সম্মেলনে পৌরোহিত্য করেন।
শ্রী আরিফ মোহম্মদ খান নেতাজিকে 'ধীরপুরুষ' বলে আখ্যা দিয়ে বলেন, তিনি নিন্দা, প্রশংসা বা মৃত্যু নিয়ে চিন্তিত ছিলেন না। নেতাজি সর্বোচ্চ ত্যাগের উদাহরণ রেখেছিলেন।
শ্রী প্রহ্লাদ সিং প্যাটেল বলেন, জব্বলপুরের সাথে নেতাজির গভীর সংযোগ ছিল। এখান থেকেই তাঁর জীবনের পরিবর্তন আসে। নেতাজির স্মৃতি সব সময় জব্বলপুর এবং সিওনি কারাগারের সাথে যুক্ত থাকবে। তিনি বলেন, নেতাজি ছিলেন তরুণদের অনুপ্রেরণার উৎস। নেতাজির আদর্শ মেনে যুবকদের উচিত দেশ ও সমাজের স্বার্থে কাজ করতে এগিয়ে আসা।
তিনি আক্ষেপ করে বলেন যে, নেতাজির সঙ্গে ন্যায় বিচার করা হয়নি, এখন আমরা এর জন্য আন্তরিক প্রচেষ্টা চালিয়ে যাচ্ছি। নেতাজির জন্ম বার্ষিকী  সারাদেশে 'পরাক্রম দিবস' হিসেবে উদযাপন করার কথা ঘোষণা করা হয়েছে।
জাতীয় এই সম্মেলনে আমন্ত্রিত বক্তাদের মধ্যে ছিলেন, নেতাজির ভাতুষ্পুত্র শ্রী চন্দ্র কুমার বসু, মেজর জেনারেল জি ডি বক্সি, অধ্যাপক কপিল কুমার, ডাক্তার রাঘব স্মরণ শর্মা, শ্রী এস প্রেমানন্দ শর্মা, শ্রী দেবেন্দ্র শর্মা, শ্রী রবীন্দ্র বাজপেয়ী এবং সিঙ্গাপুর থেকে যোগ দিয়েছিলেন শ্রী মনীশ ত্রিপাঠী।
প্রতিরক্ষামন্ত্রক
স্মার্টের সফল উৎক্ষেপণ
নয়াদিল্লি, ০৫ অক্টোবর, ২০২০
সুপারসোনিক মিশাইল অ্যাসিস্টেড রিলিজ অফ টরপেডো বা টরপেডো উৎক্ষেপণে সহায়তা দানকারী সুপারসোনিক ক্ষেপণাস্ত্র প্রযুক্তির  আজ বেলা ১১টা ৪৫ মিনিট নাগাদ ওডিশা উপকূলের হুইলার দ্বীপ থেকে সফল উৎক্ষেপণ হয়েছে। এই উৎক্ষেপণের যাবতীয় উদ্দেশ্য, যেমন – ক্ষেপণাস্ত্রের সঠিক লক্ষ্য বস্তুতে আঘাত ও সর্বোচ্চ উচ্চতা, উৎক্ষেপণ যান থেকে ক্ষেপণাস্ত্র পৃথক হওয়া, টরপেডো নির্দিষ্ট সময়ে নিক্ষেপ করা এবং গতি নিয়ন্ত্রণ ব্যবস্থা – সবকটিই সমানভাবে পূরণ হয়েছে।
উপকূল বরাবর ট্র্যাকিং স্টেশন এবং জাহাজে বসানো টেলিমিটারি স্টেশন থেকে উৎক্ষেপণের ওপর নজর রাখা হয়।
ডুবো জাহাজ বিধ্বংসী অভিযানের নিরিখে হাল্কা ওজনবিশিষ্ট ডুবো জাহাজ বিধ্বংসী টরপেডো নিক্ষেপ করার ক্ষেত্রে স্মার্ট প্রযুক্তি ক্ষেপণাস্ত্র উৎক্ষেপণে এক সহায়ক ব্যবস্থা হিসাবে কাজ করে। এই উৎক্ষেপণ ডুবো জাহাজ বিধ্বংসী অভিযান পরিচালনার ক্ষেত্রে সক্ষমতার এক উজ্জ্বল দৃষ্টান্ত। এমনকি, এ ধরনের প্রযুক্তির বর্তমান সময়ে অত্যন্ত তাৎপর্য রয়েছে।
স্মার্ট ব্যবস্থার জন্য যাবতীয় প্রয়োজনীয় প্রযুক্তি উদ্ভাবনের সঙ্গে ডিআরডিও-র গবেষণাগারগুলির পাশাপাশি, আরও একাধিক গবেষণা ও উন্নয়ন সংস্থা গুরুত্বপূর্ণ ভূমিকা পালন করেছে।
এই উল্লেখযোগ্য সাফল্যের জন্য প্রতিরক্ষা মন্ত্রী শ্রী রাজনাথ সিং ডিআরডিও-র বিজ্ঞানীদের অভিনন্দন জানিয়েছেন। ডিআরডিও-র চেয়ারম্যান ডঃ জি সতীশ রেড্ডি বলেছেন, ডুবো জাহাজ বিধ্বংসী অভিযানের ক্ষেত্রে স্মার্ট ব্যবস্থা প্রযুক্তিতে যুগান্তকারী পরিবর্তন এনেছে।
CG/BD/SB
(
রেলমন্ত্রক
অক্সিজেন এক্সপ্রেসের মাধ্যমে দেশের দক্ষিণাঞ্চলের রাজ্যগুলিতে ১০ হাজার মেট্রিকটন তরল মেডিকেল অক্সিজেন সরবরাহ করা হয়েছে অক্সিজেন এক্সপ্রেস এপর্যন্ত জাতির উদ্দেশ্যে ২৪৮৪০ মেট্রিক টন তরল মেডিকেল অক্সিজেন সরবরাহ করেছে
নতুন দিল্লি, ০৪ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এ পর্যন্ত ভারতীয় রেল ১৪৬৩ টি ট্যাংকার মারফত মোট ২৪৮৪০ মেট্রিক টন তরল মেডিকেল অক্সিজেন সরবরাহ করেছে।
মোট ৩৫৯ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ৩০ টি ট্যাংকার মারফত ৬ টি অক্সিজেন ভর্তি এক্সপ্রেস যাতে ৫৮৭ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
দেশের দক্ষিণাঞ্চলের রাজ্যগুলিতে অক্সিজেন এক্সপ্রেস এর মাধ্যমে ১০ হাজার মেট্রিক টনের বেশি অক্সিজেন সরবরাহ করা হয়েছে।
অন্ধ্রপ্রদেশ, তামিলনাড়ু এবং কর্নাটকে তরল মেডিকেল অক্সিজেন সরবরাহের পরিমাণ ২ হাজার ৫০০ মেট্রিকটন অতিক্রম করেছে।
আসামে পঞ্চম অক্সিজেন এক্সপ্রেসের মাধ্যমে চারটি ট্যাংকারে আরও ৮০ মেট্রিক টন তরল মেডিকেল অক্সিজেন পাঠানো হয়েছে।
বিগত ৪১ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 155
ভূ-বিজ্ঞানমন্ত্রক
ভূমিধ্বসের আগাম সতর্কবার্তা
নয়াদিল্লি, ০২ ডিসেম্বর, ২০২১
খনি মন্ত্রকের অধীনস্ত ভারতের ভূতাত্ত্বিক সর্বেক্ষণ  বৃটেনের জাতীয় পরিবেশ গবেষণা পরিষদের বৃটিশ জিওলোজিকাল সার্ভের সঙ্গে যৌথভাবে ভূমিধ্বসের আগাম সতর্কবার্তা প্রচারের জন্য একটি ব্যবস্থাপনা গড়ে তুলেছে। পশ্চিমবঙ্গের দার্জিলিং জেলা এবং তামিলনাডুর নীলগিরি জেলায় প্রাথমিকভাবে এই ব্যবস্থাপনা নিয়ে পরীক্ষা-নিরীক্ষা করা হয়েছে। ল্যান্ডশ্লিপ প্রকল্পের আওতায় (www.landslip.org
) ২০১৭ সাল থেকে জিএসআই এই ব্যবস্থাপনাকে নিয়ে পরীক্ষা-নিরীক্ষা চালাচ্ছে। ২০২০ সালের বর্ষা মরশুমে জিএসআই দৈনিক ভূমিধ্বস সংক্রান্ত সতর্কবার্তা প্রকাশ করা শুরু করেছে। বিভিন্ন গবেষণা সংস্থার বৈজ্ঞানিকদের এক কনসোর্টিয়ামের সদস্য জিএসআই এ বছর থেকে উত্তরাখন্ড, কেরল ও সিকিমে ভূমিধ্বস সংক্রান্ত বিভিন্ন পরীক্ষা-নিরীক্ষা শুরু করেছে। আগামী বছরে হিমাচল প্রদেশ, কর্ণাটক, আসাম, মেঘালয় এবং মিজোরামে এই প্রক্রিয়া শুরু হবে। এই কাজে জিএসআই আবহাওয়া দপ্তরের সঙ্গে একটি সমঝোতাপত্র স্বাক্ষর করেছে। এছাড়াও ন্যাশনাল রিমোর্ট সেন্সিং এজেন্সি, ন্যাশনাল সেন্টার ফর মিডিয়াম রেঞ্জ ওয়েদার ফোরকাস্টিং-এর মতো বিভিন্ন জাতীয় প্রতিষ্ঠানের সঙ্গে সমঝোতাপত্র স্বাক্ষর করেছে। এর ফলে, জিএসআই – এর কলকাতার সদর দপ্তর থেকে প্রতিদিন ভূমিধ্বস সংক্রান্ত বুলেটিন প্রকাশ করা হবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন ভূবিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী ডাঃ জিতেন্দ্র সিং।
CG/CB/SB
(Visitor Counter : 114